Vikipeedia arutelu:Põhjamaade-teemaliste artiklite võistlus

message: Reklaam on hetkel natuke eksitav. Esialgu jääb mulje, et auhinnaks on raha, alles lähemalt lugedes selgub, et tegemist on reisivautšeriga. Ma arvan, et see tuleks ära muuta.--Kyng 22. märts 2011, kell 13:25 (EET)
replies: text: Nõus. Andres 22. märts 2011, kell 13:42 (EET)
replies: text: :Palun ettepanekuid, kuidas täpselt peaks muutma. Seda kaldkirjas lauset levitatakse igal pool ühtemoodi. Adeliine 22. märts 2011, kell 14:13 (EET)
replies: text: ::"...1000 eurone reis" --Pelmeen10 22. märts 2011, kell 14:19 (EET)

text: ::"1000-eurone reisivautšer Põhjamaale". Andres 22. märts 2011, kell 18:24 (EET)
Energia ja keskkonna ja hariduse ja teaduse teema lähevad kuidagi risti-rästi. --Epp 23. märts 2011, kell 00:34 (EET)
Seda üritust võiks äkki ülikoolide meililistides ka reklaamida. Tartu Ülikoolis nt. TÜÜE kaudu?--Kyng 23. märts 2011, kell 12:02 (EET)

text: Reklaami eest on hoolitsetud. Tulevad meilid listides, plakatid ja raadioreklaam. Adeliine 23. märts 2011, kell 12:35 (EET)

text: Tegelikult on selle konkursi reeglid ja tingimused jamad - siin võidavad administraatorid ja ammused tegijad. Miks ei ole moodustatud nö kahte taseme gruppi, algajad (uued tulijad) ja kogenenumad? Motivatsioon on kadunud. Greatapple 6. aprill 2011, kell 19:00 (EEST)
replies: text: :Ammused tegijad on Vikipeediasse juba nii palju oma aega ja energiat panustanud, et just neile on õiglane auhindu anda. Mõne järgmise võistluse ajal oled ehk Sinagi juba ammune tegija. Adeliine 6. aprill 2011, kell 20:09 (EEST)
replies: text: ::Sellise kommentaari/suhtumisega uusi tegijaid Vikipeediasse ei saa. Siin on kõik võrdsed. Pelmeen10 12. aprill 2011, kell 15:36 (EEST)
replies: text: :::Aga ei ole ju kõik võrdsed. Ma juba selgitasin, mida ma oma kommentaariga mõtlesin ja mida ei mõelnud. Auhinda ei anta fakti pärast, et kasutaja on kaua Vikipeedias tegutsenud, vaid fakti pärast, et ta esineb osalt tänu oma kogemusele (ja harjumusele) võistlusel hästi. Kui hakkame nunnutama ja igale uuele tulijale auhinda andma ainult selle pärast, et ta auhinna saamise lootuses ühe artikli kirjutas ja pärast seda kadus, ei saa me samuti kaastöölisi juurde. Adeliine 12. aprill 2011, kell 15:52 (EEST)

text: :: Õiglane? Tuleks vahest ikka konkreetse(te) artikli(te) kallal tehtud tööst lähtuda, mitte varasemast tegevusest. Milleks muidu kuulutatakse võistlusest laiemalt kui siin samas? Siin lehel on ka kirjas, et Vikipeedia vormistusreeglitele vastavus pole esmane, nii et ei tohiks end heidutada lasta sellest, kui mõnel teisel on kogemusi pisut rohkem. 193.40.10.180 6. aprill 2011, kell 20:20 (EEST)

text: : Ma arvan, et zürii arvestab ikka eelkõige head tööd artikli koostamisel, nii et Vikipeedia-spetsiifiline kogemus pole määrav. Kirjutamiskogemusi saab ju mujalt ka.

text: : Võistlusi korraldatakse ju ikka selleks ka, et uusi kaastöölisi leida. Ära lase end heidutada. Andres 6. aprill 2011, kell 20:45 (EEST)

text: : Soovitan žüriil anda eriauhind parimale uuele kaastöölisele. Andres 6. aprill 2011, kell 20:46 (EEST)
replies: text: ::Ma ei tahtnudki seda öelda, nagu antaks sellel võistlusel auhindu eelneva töö eest Vikipeedias. Aga kui kogenumad kasutajad teevad võistluse raames head tööd (tänu oma kogemusele), siis ei tohiks neid sellepärast süüdistada. Päriselus on ju ka kogenumaid ja vähemkogenumaid, kuskilt peab kogemuste hankimist alustama. Žüriis oli uue tulija eriauhind arutlusel ja kui vähegi võimalik, soovitakse see välja anda. Adeliine 7. aprill 2011, kell 09:11 (EEST)

text: : Muidugi. Juhin tähelepanu sellele, et võistluse reglemendis on spetsiaalne klausel, et ei arvestata vikispetsiifilisi oskusi. Andres 7. aprill 2011, kell 09:18 (EEST)

text: : See on just selleks, et ebavõrdset konkurentsi vältida. Kui nüüd muidugi keegi just Vikipeedias töötades kirjutama õpib, siis pole midagi teha. Andres 7. aprill 2011, kell 09:21 (EEST)

message: Kas võistlusele kvalifitseeruvad ka artiklid...
*...suurfirmadest, mille omanikeks on korraga mitmed Põhjamaade riigid (nt. SAS ja TeliaSonera)? 
*...Põhjamaade ühist ajalugu oluliselt mõjutanud liitudest (nt. Kalmari unioon)? 
*...ühiselt ehitatud objektidest (nt. Öresundi sild)?--WooteleF 22. märts 2011, kell 18:18 (EET) 
*... kirjanikest, muusikutest jne, kes võitnud Põhjamaade Nõukogu poolt väljaantavad auhinnad? --Mona 22. märts 2011, kell 22:57 (EET)
replies: text: Tänan!--WooteleF 23. märts 2011, kell 17:19 (EET)
*... midagi sporditeemal, näiteks sportlased ja spordivõistlused. Täpsemalt ei oska küsida, kuna sport on üldse mainimata jäänud. Pelmeen10 23. märts 2011, kell 19:09 (EET)

text: Palun pöörduge parem selliste sisuliste küsimustega otse Madis Tilga poole (kontakt on võistluse juhendi all olemas). Vabandust, ma olen praegu Berliinis ja ei jõua kõigega nii kiiresti tegeleda. Adeliine 24. märts 2011, kell 17:28 (EET)
replies: text: :Kas said spordi teemal vastuse? Kas saaksid selle palun siia ka kirja panna? Adeliine 30. märts 2011, kell 13:20 (EEST)
replies: text: ::Öeldi: "Spordis koostöö puudub, ehk leiad muu sobivama teema" ehk ei või kirjutada. Pelmeen10 30. märts 2011, kell 16:27 (EEST)
replies: text: :::Tsiteerides seda: "artiklid ettevõtetest ei sobi, seega ei sobi vist ka artikkel Nord Pool Spotist". Ehk siis jätkub sama jama: selgeid kriteeriume pole, iga artikkel on soovitav yle kysida ning vastus on selge põhjenduseta "vist". --Oop 31. märts 2011, kell 12:13 (EEST)
thread_title: Võistlusele kvalifitseeruvad artiklid

message: Kui projektilehel puudub viide loodavale artiklile, kas see tuleks sinna ise lisada või leiab žürii kirjutise ise üles?--Mel 15. aprill 2011, kell 12:04 (EEST)
replies: text: See tuleks sinna ise lisada.--WooteleF 15. aprill 2011, kell 12:38 (EEST)
----
Täname kõiki võistlusest osa võtnud 51 sõnaseadjat lühemate ja pikemate Põhjamaade-teemaliste kirjutiste loomises. Žürii süveneb lähinädalatel enam kui 170 artikli tekkeloosse ja püüab välja selgitada 5 reisivautšeri võitjad ning väiksemate auhindade laureaadid. Premeerimine toimub 20. mail Hopneri majas Tallinnas. Hoiame teid kursis!
Žürii nimel,
Madis Tilga
Põhjamaade Ministrite Nõukogu esindus Eestis
thread_title: Uued artiklid